**FEGYELMI SZABÁLYZAT**

**I.**

**CSERKÉSZFEGYELEM**

1. A cserkészfegyelem azt jelenti, hogy a fogadalmat tett cserkész mindenütt és mindenkor megtartja a cserkésztörvényeket és a fogadalmat.
2. A cserkészfegyelem tényezői: a szeretet, az engedelmesség, a rend, az önfegyelem és a cserkészszerű magatartás, amelyeket a fogadalomtételkor vállalt.
3. A cserkészmozgalom egyik alapelve az önkéntesség, ezért a cserkészfegyelem nagyobb mértékben kötelező, magasabb színvonalú fegyelmet jelent.

**II.**

**FEGYELMI VÉTSÉG**

1. Fegyelmi vétséget valósít meg minden olyan megnyilvánulás, viselkedési forma, cselekedet, illetve mulasztás, mely sérti a cserkészbecsületet, a cserkésztörvényeket, a fogadalmat vagy bármely cserkészszabályzatot és olyan fokú, hogy veszélyezteti a Szövetség szerveinek, testületeinek és alakulatainak működőképességét, egységét, hírnevét, tekintélyét, vagy ellentmond a jogszabályoknak.
2. A fegyelmi vétséget elkövetőt e szabályzat alapján a Szövetség fegyelmi eljárás alá vonja.
3. A fegyelmi eljárás nem nyilvános. A meghozott határozatot a fegyelmi bizottság a soron következő közgyűlésen hirdeti ki.
4. A fegyelmi vétséget annak időpontjának, helyének és tényállásának megjelölésével kell meghatározni. Azonos tényállás mellett újabb eljárás nem indítható. Fegyelmi eljárást indítani csak a vétség elkövetésétől számított 9 hónapon belül lehet. Ha a vétség folytatólagos tevékenységgel vagy állapot fenntartásával valósul meg, az eljárás megindítására nyitva álló határidő a tevékenységgel való felhagyás időpontjában vagy az állapot megszűnésekor kezdődik.
5. Amennyiben a Fegyelmi Bizottság eljárása során olyan cselekményről szerez tudomást, amelymegítélése szerint bűncselekmény, a Szövetség jogtanácsosának adják át az ügyet, de az esetleges büntetőeljárás nem akadálya a fegyelmi eljárásnak. A fegyelmi eljárást a Fegyelmi Bizottság a büntetőeljárás jogerős befejezéséig felfüggeszti. A bűnösség megállapítása a fegyelmi ügy megítélésénél mértékadó, nem akadálya a Szövetség fegyelmi intézkedésének.

**III.**

**A FEGYELMI ELJÁRÁS ILLETÉKESEI**

1. Fegyelmi ügyekben a következő szervek járnak el:
2. csapatparancsnokok
3. Fegyelmi Bizottság
4. Kivizsgálással megbízhat más választott tisztségviselőt is. Ilyen esetekben, mint döntéshozó szerv jár el.
5. A fegyelmi eljárás folyamán mindent írásba kell foglalni,
6. Az elektronikus forma az írásbeli formának megfelel.
7. A fegyelmi ügyben eljáró szerveknek pártatlanságra és az ügy igazságos eldöntésére kell törekedniük.
8. A fegyelmi eljárás során az eljáró szerv köteles minden benyújtott iratot, tanúvallomást mérlegelni a döntéshozatal során.
9. Amennyiben az eljárás alá vont személyben kétség merül fel az ügyében eljáró személy pártatlanságát illetően, ellene kifogást emelhet, egyben kérheti, hogy ügyében az adott személy többé ne járhasson el. Kifogást emelni az Ellenőrző Bizottság elnökénél lehet, aki a kifogást maga bírálja el.

**IV.**

**A FEGYELMI SZERVEK HATÁSKÖRE**

1. A fegyelmi eljárás során eljáró szerv az eljárás alá vont csapatparancsnoka, amennyiben az eljárás alá vont a 18. életévét még nem töltötte be.
2. Azoknak a fegyelmi vétségeknek az esetében, amelyen nem esnek a csapatparancsnok hatáskörébe, a Fegyelmi Bizottság jár el.
3. Amennyiben a Fegyelmi Bizottság ezt indokoltnak tartja, bármely fegyelmi ügyet magához vonhat.

**V.**

**ELJÁRÁSI SZABÁLYOK**

1. Fegyelmi eljárás indulhat bejelentés alapján vagy hivatalból.
2. Amennyiben a fegyelmi eljárás alapja  bejelentés, azt a bejelentő írásban terjeszti elő. A bejelentés tartalmazza az eljárás tárgyát képező cselekmény időpontjának és helyének megjelölését valamint a kapcsolódó tényeket illetve bizonyítékokat. A bejelentést az Ellenőrző Bizottság elnökének kell benyújtani.
3. A bejelentést az eljárás alá volt személlyel írásban kell közölni. Az eljárás alá vontnak legalább 14 napot kell biztosítani, hogy saját álláspontját illetve bizonyítékait előterjessze. Az eljárás alá vont személyt az ügyben eljáró szerv köteles személyesen meghallgatni, ettől a szabálytól különösen indokolt esetben illetve az eljárás alá volt beleegyezése esetén lehet eltérni. Amennyiben az eljárás alá vont nem kíván az ügyre nézve nyilatkozni, az eljáró szerv a rendelkezésére álló bizonyítékok alapján dönt.
4. Az eljárás hivatalból indul, amennyiben azt az Ellenőrző Bizottság elnöke értesítés vagy saját észlelés alapján indokoltnak tartja.
5. Az eljáró szerv 2 hónapon belül határoz. Indokolt esetben a határidő meghosszabbítható.
6. Az eljáró szerv határozatát írásba foglalja, majd kézbesíti azt az eljárás alá vontnak, a bejelentőnek illetve az eljárás alá vont csapatparancsnokának.
7. A határozat elleni fellebbezést 15 napon belül lehet előterjeszteni a határozatot meghozó szervnél, mely azt haladéktalanul felterjeszti a fellebbezést elbíráló szervhez.

**VI.**

**A FELLEBVITELI ELJÁRÁS**

1. A fellebbezési eljárás elvei azonosak az elsőfokúéval.

2. A fellebbvitel során eljáró bizottságot az Ellenőrző Bizottság elnöke jelöli ki.

3. A fellebbezés elbírálására jogosult szerv a fellebbezést:

* + ha nincs helye – visszautasítja,
	+ ha nem indokolt – elutasítja,
	+ ha indokolt – a határozatot megváltoztatja vagy megsemmisíti és az első fokon eljáró szervet új eljárásra utasítja.

4. Az indoklással ellátott fellebbezést írásban lehet benyújtani az Ellenőrző Bizottság elnökénél,

2 példányban.

**VII.**

**FEGYELMI INTÉZKEDÉS**

1. Határozat az illetékes fegyelmi szerv a terhelt elmarasztalása esetében a következő intézkedéseket alkalmazhatja:
2. figyelmeztetés
3. megrovás
4. szövetségi rendezvény látogatásától való eltiltás
5. tagság felfüggesztése
6. kizárás
7. Figyelmeztetést kap, aki csekély súlyú fegyelmi vétséget követ el.
8. A Fegyelmi Bizottság megrovásban részesíti azt, aki jelentős súlyú fegyelmi vétséget követ el és a Fegyelmi Bizottság súlyosabb intézkedés alkalmazását nem tartja indokolnak. Amennyiben a megrovásban részesített újabb jelentős súlyú fegyelmi vétséget követ el, a Fegyelmi Bizottság a második eljárás során kizárást szab ki.
9. A Fegyelmi Bizottság szövetségi rendezvény látogatásától való eltiltást alkalmazhat, amennyiben a fegyelmi vétséget szövetségi rendezvényen követték el. Az intézkedés más enyhébb intézkedésekkel együtt is alkalmazható.
10. A Fegyelmi Bizottság az eljárás alá vont tagságának felfüggesztését rendeli el, amennyiben a fegyelmi vétség súlya ezt indokolja és a Bizottság úgy ítéli meg, hogy az intézkedés célja így is elérhető. A felfüggesztés minimum 1 évig tart. A felfüggesztés hatályának lejárta után a felfüggesztett tagsága újraéled.
11. A Fegyelmi Bizottság kizárja a szövetségből azt, akinek javulására nem lát reális esélyt.
12. A Fegyelmi Bizottság a kizárásról és szövetségi rendezvény látogatásától való eltiltás alkalmazásáról a Központi Irodának jelentést tesz.

**VIII.**

**KEGYELMI ELJÁRÁS**

1. Kegyelmi eljárásra végleges kizárás alkalmazása esetén kerülhet sor.
2. A kegyelem iránti kérelmet elbírálásra az Ellenőrző Bizottság elnökénél írásban lehet benyújtani.

3. A kérelemhez egy köztiszteletnek örvendő személy ajánlólevelét csatolni kell.

**IX.**

**ZÁRÓRENDELKEZÉS**

1. A terhelt halála vagy a Szövetségből való távozása esetén a fegyelmi eljárást meg kell szüntetni.
2. A kilépett tag esetleges újra belépése esetén a fegyelmi eljárást folytatni kell.
3. Ugyanazon fegyelmi vétség ellen fegyelmi eljárás csak egyszer indítható.
4. Az érvényesség határidejének kezdetét az írásbeli határozat kézhezvételének napjától eltelt 15. naptól kell számítani.
5. Az írásbeli nyilatkozatok megítélésére kiszabott határidő a dokumentum átvételének napjától számított.
6. A fegyelmi eljárásban résztvevő további személyekre (tanúk stb.) is vonatkozik a II. fejezet 3. pontjában foglalt titoktartás.
7. Az érvényes határozattal lezárt fegyelmi ügyek iratait az érvénybe lépés napjától számított 30 napon belül a Szövetség Központi Irodájába kell küldeni, irattárba helyezése céljából.

Jóváhagyta 2016 tavaszán az Intéző Bizottság.